แรงขายหุ้นบิ๊กแคป ฉุด SET รูดหนักเกือบ 12 จุด หลังนลท.ยังวิตกสงครามการค้าจีน-สหรัฐฯ
แรงขายหุ้นบิ๊กแคป ฉุด SET รูดหนักเกือบ 12 จุด หลังนลท.ยังวิตกสงครามการค้าจีน-สหรัฐฯ โดยดัชนีปิดตลาดวันนี้ ที่ระดับ 1,755.53 จุด ลบ 11.64 จุด หรือ 0.66% มูลค่าการซื้อขาย 5.47 หมื่นล้านบาท
17 เม.ย. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,755.53 จุด ลบ 11.64 จุด หรือ 0.66% มูลค่าการซื้อขาย 5.47 หมื่นล้านบาท
10 หุ้นกดดัชนีวันนี้

ด้านนางภรณี ทองเย็น รองกรรมการผู้อำนวยการ บล.เอเซีย พลัส เปิดเผยกับ “ข่าวหุ้นธุรกิจออนไลน์” ว่าภาวะตลาดหุ้นไทยในวันนี้ปรับตัวลดลงอย่างต่อเนื่องตั้งแต่ช่วงเช้า โดยเป็นการปรับตัวลดลงในทุกกลุ่ม โดยปัจจัยหลักๆคาดว่ามาจากประเด็นสงครามการค้าระหว่างการค้าระหว่างจีนและสหรัฐฯที่เป็นตัวกดดันตลาดฯ ส่วนปัญหาระหว่างสหรัฐฯและชาติพันธมิตรโจมตีคลังเก็บอาวุธเคมีของกองทัพซีเรียนั้น มองว่ามิได้ส่งผลกระทบต่อภาวะตลาดหุ้นไทยมากนัก
สำหรับแนวโน้มภาวะตลาดฯในวันพรุ่งนี้ (18 เม.ย.) คาดว่าจะมีการขายในหุ้นกลุ่มพลังงาน ส่งผลให้ดัชนียังคงปรับตัวลดลงต่อ
พร้อมให้แนวรับที่ 1,750-1,755 จุด แนวต้านที่ 1,765-1,770 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
CPALL  มูลค่าการซื้อขาย 7,921.96 ล้านบาท ปิดที่ 83.25 บาท ลดลง 3.75 บาท
PTT มูลค่าการซื้อขาย 4,740.50 ล้านบาท ปิดที่ 546 บาท ลดลง 4 บาท
PTTEP มูลค่าการซื้อขาย 2,399.46 ล้านบาท ปิดที่ 122 บาท เพิ่มขึ้น 4 บาท
SCC มูลค่าการซื้อขาย 1,792.92 ล้านบาท ปิดที่ 482 บาท ลดลง 6 บาท
IVL มูลค่าการซื้อขาย 1,701.20 ล้านบาท ปิดที่ 57.50 บาท เพิ่มขึ้น 1.25 บาท
 
ตลาดหุ้นเอเชีย
